open-index/open-wikipedia-markdown huggingface dataset:
Yasna

**Yasna** (  ;  Bahasa Avesta: 𐬫𐬀𐬯𐬥𐬀) ialah istilah Avesta yang merujuk kepada ibadah utama agama Mazdayasna (Zoroastrianisme). Ia juga merupakan nama koleksi liturgi utama teks dalam bahasa Avesta, yang dibacakan semasa upacara *yasna* tersebut.

## Gambaran keseluruhan
Fungsi upacara *yasna*, disebutkan secara kasar adalah untuk mengukuhkan kekuatan rohani dan penciptaan material Ahura Mazda terhadap serangan kuasa pemusnah, Angra Mainyu. Ritual *yasna*, iaitu bacaan teks Yasna, memuncak dalam *apæ zaothra*, "persembahan kepada air." Ritual juga boleh dilanjutkan dengan bacaan teks *[[Visperad]]* dan *[[Vendidad]].* Upacara *yasna* biasa, tanpa anjakan, mengambil masa kira-kira dua jam apabila teks dibacakan oleh pendeta yang berpengalaman.

Teks Yasna terdiri daripada 72 bab kesemuanya, dikarang pada masa yang berbeza oleh pengarang yang berbeza. Bab-bab pertengahan disebut sebagai teks tertua (secara linguistik) dalam kanun Mazdayasna. Teks-teks yang sangat kuno ini adalah dalam Bahasa Avesta Lama yang sangat kuno dan sukar dari segi kebahasaan. Ia mengandungi empat doa yang paling suci dalam agama Mazdayasna, dan juga 17 bab yang terdiri daripada lima Gatha, him (*hymn*) yang dianggap telah digubah oleh Zarathustra sendiri. Beberapa bahagian Yasna mengandungi ulasan takwilan (*exegesis*). Bab-bab yang terkandung dalam Yasna dan petunjuk ayat-ayat secara tradisinya disingkatkan dengan huruf *Y.*

Perkataan Avesta, *yasna* secara literal bermaksud 'persembahan' atau 'penyembahan'. Istilah itu secara linguistik dan fungsional adalah berkaitan dengan perkataan Bahasa Sanskrit Veda, *yajna*.

## Upacara ritual

## Liturgi

## Edisi

## Rujukan

## Pautan luar
Jalan Negeri Kedah K567

**Jalan Negeri Kedah K567** (Jalan Kampung Belimbing, Jalan Cepir atau Jalan Chepir–Lubuk Tualang) ialah jalan negeri biasa yang terletak di bahagian tengah Daerah Sik, Kedah, Malaysia. Ia diselenggarakan oleh Jabatan Kerja Raya (JKR) Daerah Sik. K567 memiliki panjang keseluruhan iaitu, , menghubungkan Kampung Chepir di utara dengan Kampung Lubuk Tualang di selatan dengan melalui kawasan Kampung Kebun Bunga, Kampung Charok Puyuh dan Kampung Belimbing.

## Gambaran keseluruhan
Dari penghujung utara di Kampung Chepir, Jalan Negeri Kedah K567 bermula di persimpangannya dengan Jalan Baling–Simpang Sik K10. Kilometer sifar bermula di sini. Ia akan melintasi Sungai Charok Jelutong dan Sungai Chepir, sebelum masuk ke sebatang jalan kampung ke Kampung Bunga. Ia akan membengkok ke arah selatan selepasi persimpang tersebut, melalui kawasan hutan hijau. Berhampiran dengan Kampung Charok Puyuh, Jalan Kampung Belimbing K567 akan melintasi Sungai Charok Puyuh dan seterusnya terdapat simpang ke Jalan Kampung Charok Puyuh K568,  dari hujung utara. K567 akan diteruskan ke hujung selatan di Kampung Lubuk Tualang, bersimpang tiga dengan Jalan Charok Tok Pong K569. Sebelum di hujung selatan K567, ia akan melintasi Sungai Charok Tebal. Disebabkan jalan negeri ini melalui kawasan perkampungan, terdapat banyak simpang kecil jalan kampung (Jalan Perhubungan Desa; JPD) selorong.

Secara keseluruhan, Jalan Kampung Belimbing K567 dikelaskan sebagai jalan raya tunggal dengan dua lorong dari permulaan hingga pengakhiran hayat laluan. Ia diselenggarakan dan dimiliki oleh Jabatan Kerja Raya (JKR) Daerah Sik. Secara pentabdiran, ia terletak di bawah Mukim Sik, salah satu mukim di Daerah Sik.

## Persimpangan utama
Kesemua bahagian laluan negeri ini terletak di Daerah Sik, Kedah, Malaysia.

|-

## Lihat juga
* Pengangkutan di Daerah Sik

## Rujukan
Jalan Negeri Kedah K568

**Jalan Negeri Kedah K568** (Jalan Kampung Charok Puyuh atau Jalan Charok Puyuh) ialah jalan negeri biasa yang terletak di bahagian tengah Daerah Sik, Kedah, Malaysia. Ia diselenggarakan oleh Jabatan Kerja Raya (JKR) Daerah Sik. K568 memiliki panjang keseluruhan iaitu, , menghubungkan Jalan Kampung Belimbing K567 di barat dengan Kampung Charok Puyoh di timur.

## Gambaran keseluruhan
Dari penghujung barat berhampiran Kampung Belimbing, Jalan Negeri Kedah K568 bermula di persimpangannya dengan Jalan Kampung Beimbing K567. Kilometer sifar bermula di sini. Ia merupakan cabang jalan bagi Jalan Negeri K568. Tidak ada persilangan utama sepanjang Jalan Kampung Charok Puyuh K568. K568 akan diteruskan ke hujung timur di Kampung Charok Puyuh, akan dilanjutkan dengan jalan kampung (Jalan Perhubungan Desa; JPD) sedia ada.

Secara keseluruhan, Jalan Kampung Charok Puyuh K568 ialah sebuah jalan negeri kategori biasa, jalan raya tunggal dengan dua lorong, dan  terletak sepenuhnya di Mukim Sik, Daerah Sik.

## Persimpangan utama
Kesemua bahagian laluan negeri ini terletak di Daerah Sik, Kedah, Malaysia.

|-

## Lihat juga
* Pengangkutan di Daerah Sik

## Rujukan
Simpang tiga

**Simpang tiga** (atau **simpang tiga hala**) ialah salah satu jenis persilangan jalan raya yang biasa dijumpai. **Persimpangan Y** ialah simpang tiga dengan jalan yang mempunyai saiz yang sama, manakala **persimpangan T** juga mempunyai tiga jalan bertemu tetapi salah satu jalan raya biasanya merupakan jalan kecil yang menghubungkan ke jalan yang lebih besar.

## Hak lalu-lalang
Sesetengah persimpangan T mempunyai lampu isyarat, tetapi simpang yang lain bergantung kepada pemandu untuk mematuhi peraturan hak lalu-lalang (*right of way*) yang berbeza dari satu tempat ke satu tempat. Dalam sesetengah bidang kuasa, kenderaan di sebelah kanan sentiasa mempunyai hak lalu-lalang (walaupun di persimpangan T), manakala dalam bidang kuasa lain, kenderaan yang melalui jalan "melalui" persimpangan T mempunyai hak tersebut. Ia bermakna kenderaan yang menghampiri jalan "utama" mesti membenarkan lalu lintas melalui sebelum menyertai aliran trafik. Di Taiwan (ditadbir oleh Republik China), apabila sekurang-kurangnya dua kenderaan sampai ke persimpangan T tanpa lampu isyarat yang berfungsi, kenderaan di tepi jalan perlu "mengalah" (memberi laluan) kepada mana-mana kenderaan lain untuk jalan di jalan raya utama. Jika dua kenderaan hendak membelok ke kiri, kenderaan di sebelah kiri perlu memberi laluan.

## Rujukan


## Pautan luar
*
Mike Powell (atlet)

**Michael Anthony Powell** (lahir 10 November 1963) adalah seorang bekas atlet balapan dan padang Amerika syarikat dan pemegang rekod dunia dalam acara lompat jauh. Beliau merupakan juara dunia dua kali dalam acara sukan itu dan pemegang pingat perak dua kali di sukan Olimpik. Rekod dunia Powell ialah  yang dipegangnya sejak tahun 1991.

## Rujukan

## Pautan luar
* Michael Anthony Powell di Olympics.com
* Mike Powell di Olympedia
*
Bagang

**Bagang** ialah sekumpulan ikan laut tropika yang sangat menonjol dalam keluarga **Chaetodontidae**; beberapa spesies dikelompokkan sebagai **gayam** dan **keper**. Sekitar 29 spesies dan 12 genus telah ditemukan di kebanyakan terumbu di Lautan Atlantik, Hindi dan Pasifik. Sebilangan pasangan spesies pula ditemukan di Lautan Hindi dan Pasifik,  membentuk genus besar *[[Chaetodon]]*.

## Genus
Genus-genus dalam keluarga ini disenaraikan mengikut filogeni, dari yang paling tua hingga yang paling muda:

**Keturunan 1:**
* *[[Amphichaetodon]]* Burgess, 1978
* *[[Coradion]]* Kaup, 1860
* *[[Chelmon]]* Cloquet, 1817
* *[[Chelmonops]]* Bleeker, 1876

**Keturunan 2:**
* *[[Forcipiger]]* Jordan & McGregor, 1898
* *[[Hemitaurichthys]]* Bleeker, 1876
* *[[Heniochus]]* Cuvier, 1816
* *[[Johnrandallia]]* Nalbant, 1974

Keturunan-keturunan lain dengan banyak lagi genus; lihat *[[Chaetodon]]*:
* *[[Chaetodon]]* Linnaeus, 1758
* *[[Parachaetodon]]* Bleeker, 1874
* *[[Prognathodes]]* Gill, 1862
* *[[Roa (ikan)|Roa]]* Jordan, 1923

## Rujukan
Istana Holyrood

**Istana Holyroodhouse**, juga lebih dikenali sebagai **Istana Holyrood**, **Holyroodhouse** atau **Istana kota Holyrood** merupakan kediaman rasmi bagi monarki British di Scotland. Terletak di bahagian bawah Royal Mile di Edinburgh, hujung bertentangan dengan Istana kota Edinburgh, Holyroodhouse menjadi kediaman diraja utama di Scotland sejak kurun ke-16 dan tempat untuk upacara kenegaraan dan keraian rasmi. 

Ratu Elizabeth meluangkan masa seminggu di Holyroodhouse pada permulaaan musim panas, di mana baginda berkenan untuk menjalankan serangkaian pertemuan dan acara rasmi. Pangsapuri abad ke-16 Ratu Scotland Mary dan pangsapuri negara yang digunakan untuk upacara kenegaraan dan keraian rasmi, dibuka kepada orang awam sepanjang tahun, kecuali apabila kerabat diraja berada di kediaman itu. Galeri Ratu telah dibina di barat pintu masuk ke Istana Holyrood dan dibuka pada 2002 untuk mempamerkan karya-karya seni dan koleksi diraja. Kebun-kebun istana pula berada di dalam Taman Holyrood.

## Catatan

## Pautan luar
*Istana Holyroodhouse di Amanah Koleksi Diraja
Bangunan terpelihara

**Bangunan terpelihara** atau **struktur terpelihara** adalah salah satu daftar yang diletakkan dalam empat senarai berkanun yang disenggarakan oleh Historic England di England, Alam Sekitar Bersejarah di Scotland, Cadw di Wales dan Agensi Alam Sekitar Ireland Utara. Istilah tersebut juga digunakan di Republik Ireland, iaitu bangunan-bangunan yang dilindungi di bawah Akta Perancangan dan Pembangunan 2000. Istilah berkanun yang diguna pakai di negara itu ialah "struktur terlindung".

Suatu bangunan terpelihara tidak boleh diruntuhkan, diperbesar, atau diubah suai tanpa keizinan khusus dari pihak berkuasa perancangan tempatan yang biasanya merujuk kepada badan kerajaan atau pemerintah pusat yang berkaitan, terutamanya untuk perubahan ketara kepada bangunan terpelihara yang lebih terkenal. Di England dan Wales, persatuan kemudahan negara hendaklah dimaklumkan bagi sebarang kerja di bangunan terpelihara, yang melibatkan sebarang unsur perobohan.

## Kelayakan
Hampir kesemua binaan boleh disenaraikan, di mana bangunan dan struktur dengan kepentingan sejarah yang istimewa datang dengan pelbagai bentuk dan jenis, daripada pondok telefon dan papan tanda jalan sehinggalah istana kota. Historic England telah menghasilkan dua puluh kategori yang meluas struktur dan menerbitkan panduan pemilihan untuk satu daripadanya bagi membantu menilai bangunan dan struktur. Ini termasuklah gambar keseluruhan sejarah dan menerangkan pertimbangan khusus penyenaraian bagi setiap kategori. Walau bagaimanapun, pada tahun 2020, Mahkamah Agung memutuskan dalam *Dill v Setiausaha Negara Perumahan, Masyarakat dan Kerajaan Tempatan dan lain* bahawa bangunan-bangunan dalam skim tersebut mestilah memenuhi beberapa kriteria—"ujian tiga kali yang melibatkan pertimbangan saiz, keteguhan dan tahap perkaitan fizikal"— dirujuk sebagai ujian Skerritts yang merujuk kepada kes undang-undang terdahulu di England. Kedua-dua Alam Sekitar Bersejarah Scotland dan Cadw menghasilkan panduan untuk para pemilik.

### Tatacara penyenaraian dan penyahsenaraian
Di England, suatu bangunan itu dipertimbangkan untuk disenaraikan atau dinyahsenaraikan hendaklah melalui proses permohonan kepada setiausaha negara; ini boleh dilakukan dengan mengemukakan borang dalam talian kepada Historic England. Pemohon tidak perlu menjadi seorang pemilik untuk memohon agar bangunan atau struktur itu disenaraikan. Maklumat penuh termasuklah nota panduan borang permohonan boleh didapati di laman sesawang Historic England. Pihak tersebut akan menilai bangunan yang dikemukakan dan memberikan nasihat kepada setiausaha negara mengenai kepentingan seni bina dan sejarah. Setiausaha negara boleh mendapatkan nasihat tambahan daripada pihak lain dan kemudiannya memutuskan untuk membuat penyenaraian atau penyahsenaraian bangunan.

## Catatan

## Rujukan

## Pautan luar
* Proses penetapan di Historic England
Port Harcourt

**Port Harcourt** ialah ibu kota dan bandar terbesar bagi negeri Rivers, Nigeria. Ia terletak di sepanjang sungai Bonny dan di Delta Niger. 

Bandar tersebut juga merupakan bandar kelima paling ramai penduduk di Nigeria selepas Lagos, Kano, Ibadan dan Kaduna. Setakat tahun 2016, populasi di kawasan bandar Port Harcourt dianggarkan sebanyak 1.865 juta orang, meningkat daripada 1.383 juta pada 2006. Pertubuhan Bangsa-bangsa Bersatu menganggarkan pada 2021, bilangan penduduk di kawasan metropolitan bandar ini pula seramai 3.171 juta.

## Asal-usul nama
Pelabuhan di bandar ini telag dibina pada tahun 1912, tetapi tidak diberikan nama sehinggalah Ogos 1913 apabila Gabenor Nigeroa, Sir Frederick Lugard menamakannya "Port Harcourt" sebagai penghormatan kepada Lewis Harcourt, Wizurai Pertama Harcourt, yang kemudiannya Setiausaha Negara Tanah Jajahan. Perkataan Okrika untuk bandar ini ialah Hakoti Kiri atau Parakot. Nama bahasa Obulom asli bandar ini ialah *Obomotu* yang bermaksud rumah besar.

## Bandar kembar
Menurut Sister Cities International, Port Hancourt mempunyai hubungan bandar kembar yang berikut:
* Bandaraya Kansas, Missouri, Amerika Syarikat.

## Rujukan
Quşçu

**Quşçu** dapat merujuk kepada:

* Quşçu, Yevlakh 
* Quşçu, Lachin  
* Quşçu (mukim)  
* Quşçu Ayrım 
* Quşçu körpüsü 
* Dondar Quşçu  
* Aşağı Quşçu  
* Dəli Quşçu
Bagang Hongkong

**Bagang Hongkong** (***Chaetodon wiebeli***) ialah spesies ikan bersirip ruji laut, iaitu bagang yang tergolong dalam keluarga Chaetodontidae. Ia ditemukan di barat Lautan Pasifik dari selatan Jepun dan Korea Selatan sampai ke utara pulau Jawa, menganjur masuk ke Teluk Thailand.

## Rujukan
Bagang semangka

**Bagang semangka** (***Chaetodon trifasciatus***) ialah spesies ikan bersirip ruji laut, iaitu bagang, tergolong dalam keluarga Chaetodontidae.

## Taburan
Bagang semangka dijumpai di Lautan Hindi dari Afrika Timur hingga ke barat Jawa, pada kedalaman antara 2 dan 20 m, di lagun yang penuh karang dan terumbu arah laut yang hampir terlindung. Anak kecilnya perahsia dan akan menyorok di dalam karang.

## Rujukan

## Pautan luar
*
Misa Krisma

**Misa Krisma** atau **Misa Pengesahan** ialah upacara keagamaan yang diadakan dalam Roman Katolik, Lutheranisme, dan Anglikanisme .  

Misa Krisma adalah salah satu liturgi yang paling khidmat dan penting dalam kalendar liturgi Kristian . Tradisi Kerasulan Kristian kuno (c. 200 AD) menggambarkan "upacara yang berlaku semasa Malam Paskah di mana dua minyak suci diberkati dan satu disucikan."  Semasa upacara ini, dua minyak "diberkati oleh uskup: minyak orang sakit dan minyak pengusiran setan". 

Khamis Putih adalah hari biasa di mana Misa ini disambut di keuskupan atau keuskupan agung . Semasa Misa ini, Minyak Suci disucikan atau diberkati. 

Tiga Minyak Suci adalah:

* Krisma – digunakan dalam sakramen Pembaptisan, Pengesahan dan Perintah Suci, serta untuk pentahbisan mezbah dan dedikasi gereja. 
* Minyak katekumen (dahulunya dikenali sebagai minyak pengusiran setan)– juga digunakan dalam sakramen Pembaptisan, dan
* Minyak Orang Sakit - digunakan hanya dalam upacara Pengurapan Orang Sakit

Minyak Katekumen dan Minyak Krisma digunakan pada Sabtu Suci semasa Malam Paskah untuk pembaptisan dan pengesahan orang dewasa atau kanak-kanak berumur 10 tahun ke atas yang ingin memasuki Gereja sepenuhnya.

## Rujukan
Terumbu

**Terumbu** () ialah permatang atau anjuran batu, karang (seperti  terumbu karang) atau bahan semulajadi yang relatif sama kukuh terletak di bawah atau di atas permukaan laut.

Terumbu boleh membahayakan kapal yang lalu-lalang. Bahkan, ratusan buah kapal telah dilaporkan melanggar terumbu memakan jutaan dolar kargo dibawa, mengancam keselamatan anak kapal malah mengancam ekosistem lautan.

## Rujukan
My Dress-Up Darling

merupakan sebuah siri manga Jepun yang ditulis dan diilustrasikan oleh Shinichi Fukuda. Ia mula disirikan dalam majalah Square Enix *[[Young Gangan]]* pada Januari 2018, dan telah dikumpulkan ke dalam sembilan jilid . Sebuah adaptasi siri televisyen anime oleh CloverWorks diudarakan dari Januari ke Mac 2022.

## Premis
Wakana Gojo merupakan seorang pelajar sekolah menengah tinggi tahun pertama yang mempunyai impian untuk menjadi tukang patung hina. Pada suatu hari semasa semester pertama Wakana, rakan sekelasnya yang popular Marin Kitagawa ternampak dia membuat kostum patung dalam bilik jahit sekolah. Marin yang ingin melakukan cosplay untuk seketika dan telah memerhatikan kemahiran jahit Wakana, memintanya untuk menciptakan kostum suatu watak dari sebuah permainan video yang dia suka. Walaupun Wakana tidak ada pengalaman membuat kostum berskala manusia, dia mendapat inspirasi daripada ketabahan Marin dan bersetuju untuk membuat satu kostum untuknya.

## Catatan

## Rujukan
Ekşi Sözlük

**Ekşi Sözlük** (, , digayakan sebagai **ekşi sözlük**) ialah kamus hiperteks kerjasama bahasa Turki, sejenis rangkaian sosial berdasaekan kamus. Ia merupakan salah satu komuniti dalam talian terbesae di Turki dan salah satu laman web Turki tertua yang masih beroperasi. Tidak seperti apa yang dimaksudkan dengan namanya, Ekşi Sözlük bukanlah kamus sebenar-benarnya; pengguna tidak perlu menulis maklumat betul. Sebagai lingkungan awam dalam talian, Ekşi Sözlük digunakan oleh pengguna untuk berkongsi maklumat tentang pelbagai topik dari perkara sains hingga masalah kehidupan seharian tetapi juga digunakan sebagai komuniti sosiopolitik maya untuk menghubungkan kandungan politik yang dipertikaikan dan berkongsi pandangan peribadi.

## Lihat juga
* Penapisan Internet di Turki

## Nota

## Rujukan

## Pautan luar

*
Minggu Kerahiman Ilahi

**Minggu Kerahiman Ilahi** (juga dikenali sebagai **Hari Raya Kerahiman Ilahi** ) disambut pada Ahad Kedua Paskah, yang mengakhiri Oktaf Paskah . Hari perayaan itu disambut oleh penganut Katolik dan juga beberapa penganut Anglo-Katolik Gereja England (walau bagaimanapun, ia bukan pesta rasmi Anglikan).   Ia pada asalnya berdasarkan pengabdian Katolik kepada Kerahiman Ilahi yang dilaporkan oleh Faustina Kowalska sebagai sebahagian daripada pertemuannya dengan Yesus, dan dikaitkan dengan janji-janji istimewa daripada Yesus dan indulgensi yang dikeluarkan oleh Gereja Katolik.

Perayaan Kerahiman Ilahi, menurut diari Kowalska, menerima dari Yesus janji-janji rahmat terbesar yang berkaitan dengan Pengabdian Kerahiman Ilahi, khususnya bahawa seseorang yang pergi ke pengakuan sakramen (pengakuan itu mungkin berlaku beberapa hari sebelumnya) dan menerima perjamuan kudus pada hari itu, akan memperoleh penebusan total segala dosa dan hukuman. Ini bermakna setiap orang akan pergi sejurus selepas kematian ke syurga tanpa menderita di api penyucian . Selain itu, Gereja Roman Katolik memberikan indulgensi pleno (mematuhi peraturan biasa) dengan bacaan beberapa doa ringkas.   

## Pengabdian kepada Rahmat Ilahi
Faustina Kowalska, seorang biarawati Poland, melaporkan bahawa penglihatan dan lawatan daripada Yesus dan perbualan dengannya. Dia memintanya untuk melukis penglihatan keilahian-Nya yang penuh belas kasihan yang dicurahkan dari Hati-Nya yang Suci dan secara khusus meminta pesta Kerahiman Ilahi diadakan pada hari Ahad pertama selepas Ahad Paskah, supaya umat manusia berlindung kepada-Nya:  

## Rujukan

## Bacaan lanjut

* 
*
Gereja Katolik di Azerbaijan

**Gereja Katolik di Azerbaijan** adalah sebahagian daripada Gereja Katolik sedunia di bawah pimpinan rohani Paus di Rom. Terdapat kira-kira 570 penganut Katolik tempatan di negara ini pada 2016. Azerbaijan ditadbir oleh satu Wilayah Apostolik – Wilayah Apostolik Baku – sejak 2011. Komuniti ini dilayan oleh tujuh imam Salesian dan dua saudara lelaki. Selain itu, terdapat misi Misionaris Charitas.

## Rujukan

## Pautan luar
* Gereja Katolik di Azerbaijan – Laman Web Rasmi
Myisha Mohd Khairul

**Myisha Mohd Khairul** (lahir 27 Julai 2002) ialah seorang pemain badminton perseorangan wanita professional Malaysia. Beliau merupakan antara pemain dalam pasukan Malaysia yang membantu membawa pulang pingat gangsa pada Kejohanan Badminton Berpasukan Asia 2022. Pencapaian terbaiknya adalah menjuarai Antarabangsa Belanda pada 2022.

## Kehidupan peribadi
Beliau mempunyai dua lagi adik beradik dan menghabiskan sebahagian besar hidupnya di kampung halamannya, Johor Bahru. Ibu bapanya pada mulanya mahu beliau menjadi seorang penari balet pada usia muda. Beliau cuba untuk meneruskan kerjaya dalam bidang taekwondo tetapi beliau tidak menggemari sukan itu kerana ia terlalu keras. Pada usia 9 tahun, beliau menceburi dalam sukan badminton selepas menemani abangnya ke kelas badminton pertamanya.

## Pencapaian

### Siri Antarabangsa BWF (1 gelaran)
*Perseorangan wanita*

:  Kejohanan Cabaran Antarabangsa BWF
:  Kejohanan Siri Antarabangsa BWF
:  Kejohanan Siri Masa Depan BWF

## Rujukan

## Pautan luar
*
Sharifah Zarina (album)

***Sharifah Zarina*** merupakan album studio rakaman pertama penyanyi Sharifah Zarina yang diterbitkan pada 2005. Lagu hits didalam album ini ialah *Syair Pesona* dan *Langit Ke-7*. 

## Senarai runut

## Kredit
* A&R, Promotion – Azie (4), VK (9)
* Backing Vocals – Lunak, Sharifah*
* Bass – Bong (11), Kelly (67)
* Concept By [Cover] – ThisSign
* Drums – Gary Gideon
* Engineer [Sound], Mixed By – Jacky (43)
* Executive-Producer, Producer, Mixed By, Keyboards, Arranged By [Music], Backing Vocals – Azmeer
* Guitar – Eddie Marzuki, Nan (3)
* Mastered By – Toh
* Producer, Arranged By [Music] – Manan Ngah
* Producer, Keyboards, Arranged By [Music] – Adnan Abu Hassan
## Anugerah & pencapaian

## Rujukan
Scammer 2

***Scammer 2*** ialah sebuah siri drama televisyen Malaysia tahun 2022. Dibintangi oleh Beto Kusyairy' Zahiril Adzim dan Farah Nabilah. Siri drama ini memulakan tayangan perdana di  Astro Ria bermula 18 April 2022 menggantikan Pok Ya Cong Codei: Memburu Siti. 

## Sinopsis
Kisah tentang penipuan hartanah dan penunggang agama.

Taqriz (Beto Kusyairy) mahu menuntut bela atas kematian ayahnya, Cikgu Shah, yang menjadi mangsa fitnah dalam urusan penjualan tanah di kampung mereka. Arwah Cikgu Shah dituduh menipu orang kampung dan mengaut semua duit jualan tanah. 

Rudi (Zahiril Adzim), kawan sekampung Taqriz tawarkan diri untuk membantunya tetapi Taqriz tidak percayakan sesiapa. Sasaran Taqriz ialah Muna (Iman Corinne) pemilik syarikat hartanah dan Hanif (Azwan Ali), peguam yang dipercayai telah menipu pemilik tanah dan jadikan arwah ayah Taqriz sebagai kambing hitam. 

Untuk menyelinap masuk dalam syarikat Muna, Taqriz mempergunakan Liya (Farah Nabila), seorang bekas ‘scammer’ yang diburu polis untuk menyamar sebagai pekerja baru syarikat Muna untuk mengumpul bukti kes penipuan tanah itu. 

Manakala Taqriz pula menyamar sebagai pembantu peguam dan bekerja dengan Hanif untuk mencari bukti penglibatan Hanif dalam kes yang menyebabkan kematian ayahnya. 

Satu demi satu pembongkaran didedahkan sehingga Taqriz sedar ada ramai lagi yang terlibat dalam penipuan tanah itu, termasuklah orang yang dekat dengan dirinya.

## Pelakon
### Pelakon Utama
* '''Beto Kusyairy''' sebagai **Taqriz / Taqim / Taufiq**
* '''Zahiril Adzim''' sebagai **Rudi**
* '''Farah Nabilah''' sebagai **Liya / Nurul**
* Mas Sabran Majidi sebagai Emir

### Pelakon Pembantu
* '''Azwan Ali''' sebagai **Hanif**
* **Enny Ridwan** sebagai **Hajar**
* '''Iman Corinne Adrienne''' sebagai **Muna**
* **Razzuan Rosli** sebagai **Paup**
* '''Sharifah Sofia''' sebagai **Sofia**
* **Shatirah Amanda** sebagai **Yanti**
* **Sadiq M. Jamil** sebagai **Lobak**
* **Gobbinath Batumalai** sebagai **Praba / Prabu**
* '''Ainina Ahmad B''' sebagai **Imah**
* '''Norlia Ghani''' sebagai **Nenek**
* **Adam Darwisyh** sebagai **Adam**
* **Auni Zahra** sebagai **Mila**
* '''Rosli Rahman Adam''' sebagai **Wak**
* **Rafe Sumantri** sebagai **Hajah Dollah**
* **Din Tamam** sebagai **Kadir**
* **Bihzlu** sebagai **PA Muna**
* **Razali Ghani** sebagai **Haji Burhan**
* '''Mathni Razak''' sebagai **Inspektor Farid**
* **Juwita Rosli** sebagai **Asst. Insp. Farid**
* **Mizie Ahmad** sebagai **Inspektor Kamal**
* **Aghonderan Sahadevan** sebagai **Brian**
* **Edaman Othman** sebagai **Pusher Kokain**
* **Yusri Saleh** sebagai **Zaidi**
* **Anuar Rahman** sebagai **Azlan**
* **Emma Tosh** sebagai **PA Yanti**
* **Danial** sebagai **Ali**
* '''Ziema Din''' sebagai **Lola**
### Penampilan Khas
* '''Shaharuddin Thamby''' sebagai **Cikgu Shah**
* **Abdul Manan Sulaiman** sebagai **Haji Rejab**
* '''Wan Raja''' sebagai **Inspektor Aqil**
* '''Siti Saleha''' sebagai **Amy**

## Rujukan
Baháʼu'lláh

**Baháʼu'lláh** (1817–1892) ialah pengasas agama Baháʼí, sebuah agama dunia yang menekankan kesatuan rohani umat manusia, dan berperanan sebagai nabi dalam agama itu. Beliau dilahirkan di Iran dalam keluarga bangsawan dan hidup dalam buangan kerana ketaatannya kepada kepercayaan mesianik iaitu agama Bab. Pada tahun 1863 di Iraq, beliau telah mengumumkan akan kehadiran wahyu daripada Tuhan kepadanya, mengakibatkan beliau menghabiskan sisa hidupnya dalam penjara Empayar Uthmaniyyah. Ajarannya berkisar tentang prinsip perpaduan dan pembaharuan agama, bermula dari kemajuan moral dan rohani kepada pemerintahan dunia.

## Rujukan
Muzium Sejarah Kebangsaan Azerbaijan

**Muzium Sejarah Kebangsaan Azerbaijan** ()
ialah muzium terbesar di Azerbaijan, terletak di Baku, di bekas rumah besar pembesar minyak Azerbaijan dan dermawan Haji Zeynalabdin Taghiyev. Muzium ini diasaskan pada tahun 1920 dan dibuka kepada pelawat pada tahun 1921.

Gedung Museum dibangun pada tahun 1893-1902. Rumah bergaya Renaisans Italia sangat besar dan menempati seluruh blok kota. Ada empat lantai di beberapa bagian bangunan. Ini dirancang oleh arsitek Poland Józef Gosławski.

## Rujukan

## Pautan luar

* Laman rasmi
Asura

**Asura** (Bahasa Sanskrit:असुर) ialah kelas makhluk dalam agama Dharma. Mereka digambarkan sebagai puak pencari kuasa yang mempunyai hubung kait dengan Deva yang lebih baik (juga dikenali sebagai Sura) dalam agama Hindu. Dalam konteks agama Buddha, perkataan itu kadang-kadang diterjemahkan sebagai "titan", "separa dewa", atau "antituhan".

Menurut kitab suci Hindu, para asura sentiasa berperang dengan para Deva.: 2–6  Asura digambarkan dalam teks India sebagai golongan separa dewa sangat berkuasa yang mempunyai kualiti baik atau buruk. Dalam kesusasteraan Veda awal, Asura yang baik dipanggil *Aditya* dan dipimpin oleh Varuna, manakala yang jahat dipanggil *[[Danava]]* dan dipimpin oleh Vritra.: 4  Dalam lapisan terawal teks Veda, Agni, Indra dan dewa-dewa lain juga dipanggil Asura. Hal ini adalah demikian untuk menunjukkan fungsi mereka sebagai "tuan" yang menguasai kawasan, kepakaran dan kebolehan masing-masing. Dalam teks Veda dan pasca Veda kemudiannya, dewa-dewa yang baik hati dipanggil *Deva*, manakala Asura jahat lbersaing dengan para Deva ini dan dianggap sebagai "musuh para dewa".: 5–11, 22, 99–102 

Asura ialah sebahagian daripada mitologi India bersama-sama dengan Deva, Yaksha (semangat alam), Rakshasa (makhluk pemakan manusia yang ganas atau syaitan), Bhuta (hantu) dan banyak lagi. Asura telah dimasukkan ke dalam banyak teori kosmologi dan legenda dalam agama Buddha dan Hindu.

## Etimologi

Monier-Williams menjejaki akar etimologi *Asura* (असुर) kepada *Asu* (असु), yang bermaksud kehidupan dunia rohani atau roh yang berpergian. Dalam ayat-ayat tertua bagi lapisan Samhita dalam teks Veda, Asura ialah mana-mana makhluk rohani dan berciri ketuhanan termasuk mereka yang mempunyai niat baik atau buruk, dan kecenderungan atau sifat membina atau merosakkan. Dalam ayat-ayat seterusnya dalam lapisan Samhita teks Veda, Monier Williams menyatakan *Asura* ialah "semangat jahat, syaitan dan penentang tuhan". Ahli falsafah Buddha abad ke-5, Buddhaghosa menjelaskan bahawa nama mereka berasal daripada mitos kekalahan mereka di tangan dewa Śakra. Menurut mitos tersebut, para asura telah disingkirkan dari negara mereka di Trāyastriṃśa kerana mereka menjadi mabuk lalu dilemparkan ke bawah Gunung Sumeru. Selepas kejadian ini, mereka berikrar tidak akan minum sura lagi.  Dalam beberapa kesusasteraan Buddha, mereka kadang-kadang dirujuk sebagai pūrvadeva (Pāli: pubbadeva) yang bermaksud "dewa purba."

Asura ialah suatu istilah yang mempunyai konotasi "kejahatan yang mencipta huru-hara" dalam mitologi Indo-Iran (secara kolektif disebut Aryan) tentang pertempuran antara kebaikan dan kejahatan. Ahli Indologi Finland, Asko Parpola, menjejaki satu lagi kemungkinan akar etimologi Asura kepada **asera-* dalam Bahasa Ural, di mana ia bermaksud "tuan, putera".

## Rujukan
Kristian di Azerbaijan

**[[Kristian]] di [[Azerbaijan]]** adalah agama minoriti.

## Denominasi
Terdapat sebelas komuniti Molokan. Kaum Molokan adalah minoriti Kristian, seperti Protestan di Eropah Barat, pusat kepercayaan mereka terhadap Alkitab dan menolak hierarki gereja. 2.5% daripada penduduk (1998) adalah milik Gereja Ortodoks Rusia (1998). Gereja Ortodoks Rusia mempunyai Eparki Baku dan wilayah Caspian dengan pusatnya di Azerbaijan. Antara gereja Rusia yang terkenal ialah Gereja Michael Archangel, Katedral Pembawa Mur Suci dan Katedral Alexander Nevsky yang dimusnahkan oleh komunis pada awal abad ke-20.

Terdapat hanya satu jemaah Roman Katolik. Sebuah gereja Roman Katolik di Baku dibuka pada 2007.

Terdapat komuniti Lutheran Jerman, mungkin kurang daripada 7,000 orang Protestan.[perlu rujukan] Terdapat juga komuniti Ortodoks Georgia dan gereja-gereja lain.

## Bacaan berkaitan
*  
*
Keo Remy

**Keo Remy **(lahir September 13, 1963) ialah seorang ahli politik Kemboja yang merupakan Setiausaha Negeri di Pejabat Majlis Menteri. Beliau ialah anggota Parti Rakyat Kemboja. Sebelum dilantik sebagai Setiausaha Negara, Remy pernah menjadi anggota parlimen selama dua penggal. Dia pernah muncul dalam jurnal Joshua Kurlantzick berjudul *Charm Offensive: How China's Soft Power is Transforming the World*.

## Pertubuhan hak asasi manusia
Remy ialah presiden Jawatankuasa Hak Asasi Manusia Kemboja dan telah dilantik sebagai pengerusi bagi Suruhanjaya Hak Asasi Manusia Antara Kerajaan ASEAN (AICHR) – badan hak asasi manusi bagi rantau Asia Tenggara – untuk tempoh mandat kelima (2022-2024).

## Rujukan
Shimonoseki

merupakan sebuah bandar yang terletak di Prefektur Yamaguchi, Jepun.Dengan popuasi seramai 265,684 orang, ia merupakan bandar terbesar dalam Prefektur Yamaguchi dan yang kelima terbesar dalam wilayah Chugoku. Ia terletak di hujung barat daya Honshu yang menghadap Selat Tsushima di pintu masuk Selat Kanmon (juga dikenali sebagai Selat Shimonoseki) di seberang bandar Kitakyushu dan pulau Kyushu. 

## Sejarah
Heike dan Genji pernah bertempur di Dan-no-ura berhampiran Jambatan Kanmon sekarang. Pada Februari 1691, penjelajah Jerman bernama Engelbert Kaempfer telah melawat bandar itu sebagai sebahagian daripada tempoh dua tahun beliau tinggal di Jeput dan menggambarkannya sebagai mempunyai sekitar 400 hingga 500 buah rumah, dan sebagai pelabuhan utama di rantau ini untuk membekalkan peruntukan kapal.  Pengeboman Shimonoseki telah berlaku pada tahun 1864, dan Perjanjian Shimonoseki telah ditandatangani di sini pada tahun 1895 yang menyaksikan China yang kalah dengan menyerahkan Taiwan, Penghu, dan Port Arthur kepada Jepun yang menang.

Dekri Imperial pada Julai 1899 menetapkan Shimonoseki sebagai pelabuhan terbuka untuk berdagang dengan Amerika Syarikat dan United Kingdom . 

Pada 13 Februari 2005, Shimonoseki menyerap bandar Hōhoku, Kikugawa, Toyota dan Toyoura (semuanya dari Daerah Toyoura ) untuk mewujudkan bandar Shimonseki yang baharu dan berkembang. Sejak 1 Oktober 2005, bandar ini telah ditetapkan sebagai bandar teras oleh Kerajaan Jepun.

## Rujukan

* Laman web rasmi Shimonoseki City 
* Laman web rasmi Shimonoseki City dalam bahasa lain
* Panduan perjalanan  
*     
* 
* Filem Promosi Pelancongan Kota Shimonoseki Saluran Rasmi Shimonoseki City
Perjanjian Persahabatan dan Perdagangan China-Jepun

**Perjanjian Persahabatan dan Perdagangan China-Jepun** (   ; simplified Chinese      ) merupakan perjanjian pertama antara Jepun dan Qing China . Ia telah ditandatangani pada 13 September 1871 di Tientsin oleh Date Munenari dan Plenipotentiari Li Hongzhang . 

Perjanjian itu menjamin hak kehakiman Konsul, dan tarif perdagangan tetap antara kedua-dua negara. 

Perjanjian itu telah disahkan pada musim bunga tahun 1873 dan digunakan sehingga Perang China-Jepun Pertama, yang membawa kepada rundingan semula dengan Perjanjian Shimonoseki.

## Nota
Kapal perang Rusia, pergi berambus

"**Kapal perang Rusia, pergi berambus**" ialah terjemahan daripada bahasa Rusia dari komunikasi terakhir yang dibuat semasa serangan Rusia ke atas Pulau Ular Februari 2022 di perairan wilayah Ukraine, oleh pengawal sempadan Roman Hrybov (juga ditransliterasikan *Gribov*) kepada penjajap Rusia ''Moskva''. Frasa, dan bentuk terbitan daripadanya, menjadi diterima meluas semasa pencerobohan Rusia ke atas Ukraine 2022. Minggu kemudian, frasa tersebut diperingati  pada setem pos oleh Ukrposhta, perkhidmatan pos Ukraine. Ketika dibebas, Hrybov dianugerahkan pingat atas tindaknnya. Semasa dalam tawanan, keluarganya memohon untuk tanda dagangan pertahanan ke atas cogan kata tersebut. Pada 14 April 2022, *[[Penjajap Rusia Moskva|Moskva]]*,  yang merupakan 'kapal perang' yang dirujuk dalam pesanan tersebut, telah karam.

## Lihat juga
Laungan perang:
* *"[[Pertempuran Quebec (1690)#Ketibaan Phips|Je vous répondrai par la bouche de mes canons!]]"* ("Saya akan menjawab kamu dengan bibir meriam saya"), versi dipendek bagi balasan bersejarah Frontenac di Pertempuran Quebec (1690)
* *"[[La garde meurt mais ne se rend pas]]" (*"Pengawal mati tetapi tidak menyerah kalah!"*)* dan "*Merde!*" ("celaka", kiasan "pergi jahanam"), balasan bersejarah Jeneral Perancis Pierre Cambronne kepada permohonan menyerah kalah di Pertempuran Waterloo (1815)
* *"[[Mereka tidak akan tembus]]"*, frasa bersejarah keingkaran tentera daripada banyak pertembungan
Berkaitan filateli:
*Setem pos dan sejarah pos Ukraine
*Shah Ukraine

## Nota

## Rujukan

## Pautan luar

*  (25 Feb 2022). CNN News.
Balapan dan padang

**Balapan dan padang** merupakan suatu sukan yang menggabungkan pelbagai sayembara olahraga berdasarkan pada kemahiran berlari, melompat dan melontar. Nama tersebut diambil daripada tempat yang digunakan dalam sukan itu iaitu balapan larian dan padang rumput. Balapan dan padang dikategorikan di bawah payung sukan olahraga, yang juga termasuklah larian atas jalan, merentas desa dan lumba jalan kaki.

## Rujukan

## Pautan luar
* Laman sesawang rasmi Olahraga Dunia
* Balapan dan padang di About.com
Angra Mainyu

**Angra Mainyu** (  ; Bahasa Avesta : 𐬀𐬢𐬭𐬀⸱𐬨𐬀𐬌𐬥𐬌𐬌𐬎 *Aŋra Mainiiu*) ialah istilah dalam Bahasa Avesta untuk merujuk kepada "semangat pemusnah/jahat" dan juga musuh utama Spenta Mainyu, "semangat suci/kreatif" dan musuh langsung bagi Ahura Mazda, dewa tertinggi agama Mazdayasna (Zoroastrianisme). Istilah **Ahriman** (Bahasa Parsi Tengah: 𐭠𐭧𐭫𐭬𐭭𐭩  ) ialah kesetaraan dalam Bahasa Parsi Tengah bagi Angra Mainyu.

## Dalam Avesta

### Dalam wahyu Zarathustra
Istilah Avesta, *angra mainyu* "dilihat merupakan konsep asal oleh Zarathustra."  Dalam Gatha yang merupakan teks tertua agama Mazdayasna yang dianggap dikarang oleh Zarathustra, *angra mainyu* belum lagi menjadi istilah yang disempurnakan.  Dalam satu contoh dalam him (*hymn*) ini di mana kedua-dua perkataan tersebut muncul bersama-sama, konsep yang dibicarakan ialah konsep suatu *mainyu* ("minda", "semangat" atau tenaga abstrak dsb.)  yang *angra* (" merosakkan", "huru-hara", "tidak teratur", "menghalang", "memburukkan" dsb., yang mana sebuah manifestasi boleh menjadi sifat marah). Dalam contoh tunggal ini – dalam *[[Yasna]]* 45.2 – "semangat yang lebih murah hati antara dua" mengisytiharkan *angra mainyu* sebagai " antitesis mutlak" bagi *spenta mainyu*. 

Pernyataan yang serupa berlaku dalam *Yasna* 30.3, di mana antitesis ialah *[[aka mainyu]]*, *aka* iaitu perkataan Bahasa Avesta untuk "jahat". Oleh itu, *aka mainyu* ialah "semangat jahat" atau "fikiran jahat", berbeza dengan *spenta mainyu*, "semangat pemurah" yang mana Ahura Mazda sendiri jadikannya daripada tiada menjadi ada.

Istilah *aka mainyu* berulang dalam *Yasna* 32.5, apabila ia dikenal pasti sebagai ''daeva'' yang gemar menipu manusia dan diri mereka sendiri. Dalam versi agama Mazdayasna yang terkemudian, *daeva* ialah syaitan, namun hal ini tidak dapat dibuktikan melalui Gatha: Zarathustra menyatakan bahawa *daeva* ialah "tuhan yang salah" atau "tuhan palsu" yang hendaklah ditolak, tetapi mereka belum lagi menjadi syaitan.  Ada juga yang mencadangkan hubungan antara *Angra Mainyu* dan Angira yang bijak dari Rig Veda.   Jika perkara ini benar, ia boleh dianggap sebagai bukti perpecahan agama antara penganut Indo-Arya Veda yang menyembah ''deva'' dengan penganut Mazdayasna awal.

Dalam *Yasna* 32.3, para *daeva* ini dikenal past i sebagai keturunan *[[akem manah]]*, "pemikiran jahat". Walau bagaimanapun, beberapa ayat sebelum ini, terdapat istilah *daebaaman*, "pembohong" - yang tidak dikenal pasti apa tetapi itu "mungkin Angra Mainyu"  - yang mendorong para *daeva* untuk memilih *achistem manah* - "pemikiran terburuk." Dalam *Yasna* 32.13, tempat tinggal orang keji bukanlah tempat tinggal Angra Mainyu, tetapi tempat tinggal *achistem manah* tersebut. "Ramai menyangka [Angra Mainyu] adalah pemerintah di neraka, hal ini kerana dia telah mencipta 'kematian dan apa jua pun, pada pengakhirannya, hakikat kewujudan yang terburuk adalah untuk orang yang berbohong' ( *Y.* 30.4)." 


## Rujukan
## Nota kaki
Senarai Pemenang Vokal Terbaik Anugerah Juara Lagu

Berikut adalah senarai para pemenang dalam kategori "Vokal Terbaik" bagi Anugerah Juara Lagu.

## Penerima

### Mengikut tahun

### Mengikut bilangan penerimaan

## Rujukan
Senarai Pemenang Penulis Lirik Terbaik Anugerah Juara Lagu

Berikut adalah senarai para pemenang dalam kategori "Penulis Lirik Terbaik" bagi Anugerah Juara Lagu. Kategori ini hanya dipertandingkan pada 7 acara majlis pertama sahaja, 1986-1992, selepas itu, mulai tahun 1993, kategori ini tidak dipertandingkan lagi secara berasingan tetapi dikira sekali dalam penciptaan sebuah lagu.

## Rujukan
Noblesse oblige

***Noblesse oblige*** (  ;  ; secara literal bermaksud "bangsawan bertanggungjawab") ialah ungkapan Perancis dari zaman semasa bangsawan Inggeris masih bertutur dalam Bahasa Perancis lagi. Makna ungkapan ini tetap dikekalkan dalam Bahasa Inggeris iaitu bahawasanya bangsawan tidak hanya memikul gelaran semata-mata kerana mereka yang memegang gelaran itu perlu memenuhi tanggungjawab sosial. Sebagai contoh, kewajipan utama seseorang bangsawan ialah bersikap pemurah terhadap orang-orang di sekelilingnya. Oleh kerana rakyat yang tinggal di tanah bangsawan mempunyai kewajipan kepada golongan bangsawan, golongan bangsawan pula mempunyai kewajipan terhadap rakyat mereka iaitu sekurang-kurangnya diberikan perlindungan. Menurut Kamus Inggeris Oxford, istilah ini diberikan definisi: "keturunan bangsawan dikawal supaya mereka mengamalkan tingkah laku terhormat; keistimewaan disertai tanggungjawab."

*[[Dictionnaire de l'Académie française]]* mentakrifkannya seperti berikut:
# Sesiapa yang mengaku mulia hendaklah berkelakuan mulia.
# (Secara kiasan) Seseorang hendaklah bertindak mengikut cara yang sesuai dengan kedudukan dan keistimewaan yang telah dianugerahkan, diperolehi dan/atau dikurniakan sejak lahir.


## Maksud dan variasi
"*Noblesse oblige*" biasanya digunakan untuk menunjukkan bahawa dengan adanya kekayaan, kuasa, dan prestij, akan disertainya tanggungjawab.

Dalam perbincangan etika, istilah itu kadangkala digunakan untuk meringkaskan ekonomi moral di mana sesuatu keistimewaan mestilah diimbangi oleh kewajipan terhadap mereka yang tidak mempunyai keistimewaan tersebut atau yang tidak dapat melaksanakan kewajipan tersebut. Kini, ia telah digunakan untuk merujuk kepada tanggungjawab awam golongan kaya, terkenal dan berpengaruh, terutamanya dalam memberikan contoh tingkah laku yang baik yang melebihi standard kesopanan yang minimum. Ia juga telah digunakan untuk menggambarkan seseorang yang sanggup menanggung kesalahan orang lain demi menyelesaikan isu atau menyelamatkan mereka.

## Sejarah dan contoh

## Kritikan

## Rujukan
A Certain Magical Index

merupakan sebuah siri novel ringan Jepun yang ditulis oleh Kazuma Kamachi dan diilustrasikan oleh Kiyotaka Haimura, dan diterbitkan oleh ASCII Media Works di bawah imprinnya Dengeki Bunko sejak April 2004 dengan sejumlah tiga siri berasingan. Siri yang pertama berjalan dari April 2004 ke Oktober 2010, siri yang kedua dari Mac 2011 ke Julai 2019, dan siri ketiga dari Februari 2020 ke kini.

Plot berlatarkan dunia di mana manusia yang dipanggil sebagai Esper (超能力者, *Chōnōryokusha*) memiliki kebolehan ghaib. Novel ringan memfokuskan kepada Toma Kamijo, pelajar sekolah menengah muda di Academy City dengan keupayaan untuk membatalkan kuasa esper yang lain, ketika dia bertemu dengan seorang biarawati Inggeris bernama Index. Keupayaannya, yang membolehkannya membatalkan kuasa lain dengan menyentuhnya, dan hubungannya dengan Index terbukti berbahaya kepada ahli sihir dan esper lain yang ingin menemui rahsia di sebalik tangannya dan Index, serta bandar tersebut.

Satu adaptasi manga oleh Chuya Kogino mula diriskan dalam Monthly Shōnen Gangan pada April 2007. J.C.Staff menghasilkan dua siri anime 24 episod antara 2008 dan 2011. Sebuah filem animasi telah dikeluarkan pada Februari 2013. 26 episod musim ketiga disiarkan antara 2018 dan 2019 Beberapa cerita ranting dan penyesuaian lain juga telah dibuat, termasuk beberapa permainan video.

Selepas ditolak untuk Hadiah Novel Dengeki, Kamachi telah dihubungi oleh Kazuma Miki, seorang editor di ASCII Media Works yang pernah menyuruhnya untuk menulis beberapa novel ujian. Dia mendapat peluang untuk menulis siri penuh dan memutuskan untuk menciptanya dengan konsep meneroka peraturan sihir, yang bukannya sekadar wujud secara tunggal, dan kemasukan sains untuk menentang unsur-unsurnya. Siri yang dihasilkan telah menyaksikan kejayaan dengan pengkritik dan penonton, dengan pengkritik memuji aksi dan watak.

## Catatan

## Rujukan
Persetujuan Pragmatik 1713

**Persetujuan Pragmatik** (, ) merupakan titah-perintah yang dikeluarkan oleh Karl VI, Maharaja Suci Rom, pada 19 April 1713 untuk memastikan jajahan turun-temurun Habsburg, yang termasuk Archduchy Austria, Kerajaan Hungary, Kerajaan Croatia, Kerajaan Bohemia, Duci Milan, Kerajaan Napoli, Kerajaan Sardinia dan Belanda Austria, boleh diwarisi oleh seorang puteri.

## Lihat juga
* Persetujuan Pragmatik 1830

## Rujukan

## Bibliografi
* Crankshaw, Edward: *Maria Theresa*, Longman publishers 1969
* Holborn, Hajo: *A History of Modern Germany: 1648–1840* Princeton University Press 1982 
* Ingrao, Charles W: *The Habsburg monarchy, 1618–1815* Cambridge University Press 2000 
* Kann, Robert A.: *A history of the Habsburg Empire, 1526–1918* University of California Press. 1980 
* Mahan, J. Alexander: *Maria Theresa of Austria* READ BOOKS 2007
Milestones to Malaysia

***Milestones to Malaysia*** ialah sebuah filem dokumentari Malaysia 1963 terbitan Malayan Film Unit (kemudian dikenali sebagai Filem Negara Malaysia).

## Ringkasan
Filem ini mendokumentasikan perhubungan antara Persekutuan Tanah Melayu, Singapura dan negeri-negeri Borneo. Pelbagai langkah demi langkah dan kemajuan idea dilakukan dalam pemetaan Perjanjian Malaysia yang membawa kepada penubuhan Malaysia sebagai sebuah negara baharu dengan 14 negeri.

## Penerbitan dan keluaran
*Milestones to Malaysia* ialah salah satu daripada empat filem dokumentari mengenai Malaysia yang diterbitkan oleh Malayan Film Unit. Tiga lagi termasuk *This Is Malaysia* yang berkisarkan mengenai tanah dan rakyat Malaysia, *Kelahiran Malaysia* yang berkisarkan tentang sambutan Hari Malaysia dan filem *Introducing Malaysia* yang merupakan filem pertama MFU yang diterbitkan dalam format warna.

Filem ini diterbitkan dalam empat bahasa dan ditayangkan pada 13 September 1963, iaitu tiga hari sebelum pengisytiharaan penubuhan Malaysia.

## Rujukan

## Pautan luar
*
Kabinet Singapura

**Kabinet Singapore** membentuk cabang eksekutif Pemerintah Singapura bersama dengan presiden. Ia dipimpini oleh perdana menteri yang merupakan ketua pemerintah. Perdana menteri ialah Anggota Parlimen (AP) dilantik oleh presiden yang memilih seseorang yang pada pandangannya kemungkinan mendapat keyakinan majoriti Parlimen. Anggota lain Kabinet ialah menteri yang merupakan Anggota Parlimen yang dilantik oleh presiden atas nasihat perdana menteri. Anggota kabinet dilarang memegang sebarang jawatan berpendapatan dan daripada giat melibatkan diri dalam sebarang usaha perniagaan.

## Lihat juga
*Kabinet (kerajaan)
*Pemerintah Singapura
*Parlimen Singapura

## Rujukan
### Petikan

### Sumber

* .
* .
* .
* .
* .
* .
*.
*.

## Bacaan lanjut

### Buku
*.
*.
*.
*.
*.

### Laporan berita
*.

## Pautan luar

*Official website of the Cabinet of Singapore
*Appointments to the Cabinet of Singapore
*Official website of the Government of Singapore
The Detective Is Already Dead

merupakan sebuah siri novel ringan Jepun yang ditulis oleh Nigojū dan diilustrasikan oleh Umibōzu. Media Factory telah menerbitkan siri ini sejak November 2019 di bawah imprin MF Bunko J. Sebuah adaptasi manga dengan seni oleh Mugiko telah disirikan dalam majalah manga seinen Media Factory *[[Monthly Comic Alive]]* sejak Mei 2020. Kedua-dua novel ringan dan manga telah dilesenkan di Amerika Utara oleh Yen Press. Sebuah adaptasi siri televisyen anime oleh ENGI diudarakan dari Julai ke September 2021.

## Catatan

## Rujukan
The World's Finest Assassin Gets Reincarnated in Another World as an Aristocrat

, juga dikenali sebagai ***The world's best assassin, To reincarnate in a different world aristocrat***, merupakan sebuah siri novel ringan Jepun yang ditulis oleh Rui Tsukiyo dan diilustrasikan oleh Reia. Ia telah disirikan atas talian dari Julai 2018 ke Oktober 2021 di laman sesawang novel dijana pengguna Shōsetsuka ni Narō. Hak penerbitan novel tersebut kemudiannya diperolehi Kadokawa Shoten, yang menerbitkan siri novel ini sejak Februari 2019 di bawah imprin Kadokawa Sneaker Bunko.

Sebuah adaptasi manga dengan seni oleh Hamao Sumeragi telah disirikan atas talian melalui laman sesawang Kadokawa Shoten *Young Ace Up* sejak Januari 2019. Kedua-dua novel ringan dan manga telah dilesenkan di Amerika Utara oleh Yen Press. Sebuah adaptasi siri televisyen anime oleh Silver Link dan Studio Palette diudarakan dari Oktober ke Disember 2021.
## Catatan

## Rujukan
Pusat Pendidikan Berterusan Universiti Malaya

**Pusat Pendidikan Berterusan Universiti Malaya** (, dikenali secara kolektif sebagai **UMCCed**) ialah sebuah pusat akademik di dalam Universiti Malaya (UM). Ditubuhkan pada 1998, UMCCed ialah sebuah pusat di bawah Canseleri Universiti Malaya yang menawarkan program latihan dan pendidikan khusus untuk bekerja di peringkat Diploma Profesional dan Eksekutif, Sijil dan kursus pendek dalam pelbagai bidang. 

UMCCed juga merupakan satu-satunya pusat universiti awam yang merintis perkhidmatan dan latihan kejurulatihan yang ditawarkan khusus kepada eksekutif, pegawai pentadbiran, usahawan, jurulatih serta perunding profesional sebagai kaedah yang berkesan dalam meningkatkan produktiviti dan mencapai kecemerlangan organisasi. Selain itu, ia juga menyediakan peluang latihan kepada peserta antarabangsa melalui bengkel, lawatan sambil belajar dan kursus pendek serta berkhidmat sebagai urusetia dan penganjur dalam pengurusan persidangan dan seminar untuk pelanggan tempatan dan antarabangsa. Kelayakan yang ditawarkan oleh UMCCed diiktiraf oleh Jabatan Perkhidmatan Awam (JPA).

## Latar belakang
UMCCed merupakan Pusat Tanggungjawab (PTj) akademik di bawah Canseleri Universiti Malaya yang ditubuhkan pada 1998, khusus untuk mempelopori konsep "Pendidikan Sepanjang Hayat" dengan menawarkan pelbagai program pendidikan dan latihan untuk semua lapisan masyarakat. Program ini termasuk Diploma dan Diploma Eksekutif, Sijil Profesional dan kursus pendek dalam pelbagai bidang.

Bagi tujuan mempromosikan pendidikan sepanjang hayat dalam kalangan orang dewasa yang bekerja, kebanyakan program yang ditawarkan dijalankan secara separuh masa dan disesuaikan mengikut keperluan individu dan korporat. UMCCed turut menyediakan perkhidmatan perunding perniagaan khusus kepada Perusahaan Kecil dan Sederhana (PKS).

Di peringkat antarabangsa, UMCCed turut menyediakan peluang latihan kepada peserta luar negara melalui lawatan sambil belajar dan kursus pendek yang disesuaikan khusus dengan keperluan peserta.  Program latihan jangka pendek ini turut ditawarkan di luar negara termasuk di Filipina, Hong Kong dan Indonesia.

## Program Diploma Eksekutif
Sehingga kini, UMCCed menawarkan 9 program diploma eksekutif:

# Diploma Eksekutif Pengurusan (Pentadbiran dan Operasi)
# Diploma Eksekutif Pengurusan (Sumber Manusia)
# Diploma Eksekutif Pengurusan (Perniagaan)
# Diploma Eksekutif Pendidikan Awal Kanak-Kanak
# Diploma Eksekutif Kaunseling
# Diploma Eksekutif Pentadbiran Perakaunan
# Diploma Eksekutif Teknologi Maklumat
# Diploma Eksekutif Pengajian Syariah
# Diploma Eksekutif Pengajian Usuluddin

## Lihat juga
* Universiti Malaya

## Catatan

## Rujukan

## Pautan luar
* 
*